|  |  |
| --- | --- |
|  |  |
| **Република** Србија**МИНИСТАРСТВО ЗА ЉУДСКА** **И МАЊИНСКА ПРАВА И ДРУШТВЕНИ ДИЈАЛОГ** | **Република Србија****МИНИСТАРСТВО РУДАРСТВА И ЕНЕРГЕТИКЕ**  |
|  |  |

На основу члана 12. Закона о министарствима („Службени гласник РС“, број 128/20) и на основу Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20)

Министарство за људска и мањинска права и друштвени дијалог у сарадњи са Министарством рударства и енергетике упућује

**Ј А В Н И П О З И В**

организацијама цивилног друштва за подношење кандидатуре за чланство у

 Националној коалицији за смањење енергетског сиромаштва

**I ПРЕДМЕТ ЈАВНОГ ПОЗИВА**

Национална коалиција за смањење енергетског сиромаштва основана је од стране Владе са циљем да окупи релевантне заинтересоване стране у сврсисходној и координисаној акцији која би допринела смањењу и окончању енергетског сиромаштва, кроз:

* разматрање питања, давање предлога, мишљења и стручних образложења у припреми националних политика које за циљ имају смањење енергетског сиромаштва;
* разматрање потребе за изменом појединих одредаба закона које су од значаја за смањење енергетског сиромаштва и упућивање иницијативе за измену појединих одредаба закона органу државне управе у чијој надлежности је претежни део посла, на оцењивање и поступање;
* разматрање и анализирање примене закона којим се уређује енергетска ефикасност и рационална употреба енергије;
* установљавање постојања институционалних и друштвених препрека у имплементацији стратешког и законодавног оквира у вези са енергетским сиромаштвом и предлагање активности које се односе на уклањање тих препрека;
* праћење доношења и спровођења интегрисаног националног енергетског и климатског плана и давање предлога за његово унапређење у делу који се односи на смањење енергетског сиромаштва;
* учествовање у спровођењу и унапређивању ефикасне међусекторске сарадње у успостављању јасног законодавног и стратешког оквира у области енергетског сиромаштва, као и праћење јавне политике са циљем смањења енергетског сиромаштва;
* развијање сарадње међу појединцима, јавним институцијама, независним телима, невладиним, приватним и медијским организацијама које се баве решавањем енергетског сиромаштва;
* промоцију добре праксе у приступању проблему енергетског сиромаштва у сарадњи са актерима у заједници, непрофитним, јавним и приватним сектором и медијима;
* развијање сарадње међу локалним организацијама, заједницама, и/или разноврсним секторима у оквиру институција и организација јавног сектора које су укључене у рад са локалним заједницама, на националном нивоу и нивоу јединица локалне самоуправе;
* пружање подршке иницијативама за борбу против енергетског сиромаштва, а нарочито иницијативама које садрже родно осетљиве елементе и елементе родне равноправности.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор до 2 **(две)** организације цивилног друштва чији ће представници бити предложени за чланство у Националној коалицији за смањење енергетског сиромаштва.

2. Јавни позив намењен је организацијама цивилног друштва које делују **у области смањења енергетског сиромаштва и смањења сиромаштва уопште, заштите животне средине, смањења емисија гасова који за последицу имају ефекат стаклене баште, рационалне употребе енергије, родне равноправности у енергетици.**

**Право учешћа** на Јавном позиву имају организације цивилног друштва, основане и регистроване сагласно позитивним прописима Републике Србије које делују у области утврђених овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да су **уписaне у рeгистaр нajмaњe годину дана** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);
3. да поседују **пројектно искуство и експертизу** у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година**;
4. *пожељно* је да поседују **искуство у комуникацији и сарадњи са државним органима и организацијама цивилног друштва односно чланице су мреже или друге асоцијације организација цивилног друштва**;
5. *пожељно* је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последњих 5 година.**

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*)
* **листу пројеката** које је организација реализовала у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година** (*Анекс 2 – Образац о реализованим пројектима)***;**
* **листу** **публикација** које је организација објавила у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година** (*Анекс 3 – Образац о објављеним публикацијама*);

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 01. 06. до 15.06. 2021. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу** **sek.scd@minljmpdd.gov.rs**сa нaпoмeнoм: “Подношење кандидатуре за чланство у

 Националној коалицији за смањење енергетског сиромаштва.

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за чланство у Националној коалицији за смањење енергетског сиромаштва, која је састављена од представника Министарства за људска и мањинска права и друштвени дијалог и Министарства рударства и енергетике.

Формирана Комисија дужна је да најкасније у року од 30 радних дана од дана истека рока за подношење пријава донесе Предлог представника цивилног друштва за чланство у Националној коалицији за смањење енергетског сиромаштва.

Предлог представника цивилног друштва, као и сам Јавни позив, објавиће се на званичним интернет страницама Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и Министарства рударства и енергетике [www.mre.gov.rs](http://www.mre.gov.rs) и доставити подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу sek.scd@minljmpdd.gov.rs или телефоном на 011/313-09-72.

**VI ДОДАТНЕ ИНФОРМАЦИЈЕ**

 Министарство рударства и енергетике и Министарствo за људска и мањинска права и друштвени дијалог нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.

2. Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама